
Uporaba Skupnih smernic o sistemu, ki ga vzpostavijo evropski nadzorni organi za izmenjavo informacij, pomembnih za oceno sposobnosti in primernosti imetnikov kvalificiranih deležev, direktorjev in nosilcev ključnih funkcij finančnih institucij in udeležencev na finančnem trgu, ki jo izvedejo pristojni organi
S tem dokumentom Agencija za zavarovalni nadzor (v nadaljevanju: Agencija) obvešča subjekte nadzora o sprejemu, uporabi in vsebini Skupnih smernic o sistemu, ki ga vzpostavijo evropski nadzorni organi za izmenjavo informacij, pomembnih za oceno sposobnosti in primernosti imetnikov kvalificiranih deležev, direktorjev in nosilcev ključnih funkcij finančnih institucij in udeležencev na finančnem trgu, ki jo izvedejo pristojni organi (v nadaljevanju: Skupne smernice)[footnoteRef:1]. [1: Dostopne na spletni strani EIOPE: https://www.eiopa.europa.eu/publications/joint-guidelines-exchange-information-relevant-fit-and-proper-assessments_en] 

EIOPA, EBA in ESMA (skupaj: ESAs) so na podlagi 31a člena ustanovnih aktov (Uredba (EU) št. 1094/2010, Uredba (EU) št. 1093/2010 in Uredba (EU) št. 1095/2010, t.i. “Founding Regulations”), vzpostavile sistem za izmenjavo informacij med nacionalnimi nadzornimi organi relevantnih za oceno sposobnosti in primernosti imetnikov kvalificiranih deležev, direktorjev in nosilcev ključnih funkcij finančnih institucij in drugih udeležencev finančnega sektorja.
Naveden ESAs sistem za izmenjavo informacij zajema informacijski sistem – digitalno platformo, ki so jo vzpostavile ESAs (v nadaljevanju: informacijski sistem) in Skupne smernice.
Agencija določbe Skupnih smernic uporablja od dne 17. 2. 2025 dalje, če v Skupnih smernicah ni drugače navedeno.
1. Uporaba informacijskega sistema[footnoteRef:2] [2:  Se uporablja od 15. 5. 2025 dalje za ocenjevanje fizičnih oseb in od 30. 4. 2026 dalje za ocenjevanje pravnih oseb.] 

Skupne smernice vključujejo pravila za uporabo informacijskega sistema s strani nacionalnih nadzornih organov držav članic (v nadaljevanju: nadzorni organi) in izmenjavo informacij med nadzornimi organi, ki so pomembne za oceno sposobnosti in primernosti imetnikov kvalificiranih deležev, direktorjev in nosilcev ključnih funkcij finančnih institucij.
Nadzorni organi smo dolžni uporabljati informacijski sistem – kar pomeni, da skladno s Skupnimi smernicami v informacijski sistem vnašamo, pridobivamo in zahtevamo informacije, pomembne za oceno sposobnosti in primernosti zadevne fizične ali pravne osebe. 
2. Vnos podatkov v informacijski sistem
Nadzorni organi, ki ocenjujemo sposobnost in primernost zadevne osebe, moramo v informacijski sistem v roku dveh tednov od prejema obvestila o imenovanju osebe na določeno funkcijo ali zahteve za izdajo dovoljenja za opravljanje določene funkcije/pridobitev kvalificiranega deleža, vključiti naslednje podatke o tej osebi:
za fizične osebe:
· ime,
· priimek,
· datum rojstva,
· kraj rojstva,
· druga imena, ki jih uporablja oseba, če so na voljo;

za pravne osebe[footnoteRef:3]: [3:  Se uporablja od 30. 1. 2026 dalje.] 

· naziv,
· vzdevek,
· LEI kodo,
· registracijsko številko iz poslovnega registra ali podobnega javnega registra, če LEI koda ni na voljo,
· državo ustanovitve;

za fizične in pravne osebe:
· datum vnosa,
· pravno podlago, na podlagi katere je bila izvedena ocena in
· referenčno številko evidence pristojnega organa, če je na voljo.
Podatki, vneseni v informacijski sistem, se hranijo v sistemu največ 15 let od vnosa.
Nadzorni organi smo dolžni v informacijski sistem vnesti tudi nekatere podatke preteklih ocen sposobnosti in primernosti[footnoteRef:4]. [4:  Nacionalni nadzorni organi smo dolžni:
od 17. 2. 2025 do 15. 5. 2025 v informacijski sistem vnesti podatke o fizičnih osebah, za katere smo izvedli oceno sposobnosti in primernosti v zadnjih 5 letih od datuma začetka uporabe Skupnih smernic,
od 30. 1. 2026 do 30. 4. 2026 v informacijski sistem vnesti podatke o pravnih osebah, za katere smo izvedli oceno primernosti v zadnjih 2 letih (od 30. 1. 2024 do 30. 1. 2026).] 

3. Iskanje podatkov v informacijskem sistemu2
Preden nadzorni organi izdelamo oceno sposobnosti in primernosti zadevne osebe, moramo v informacijskem sistemu preveriti, če obstaja kateri koli drug nadzorni organ, ki je osebo ocenil v preteklosti in si z njim izmenjati relevantne informacije.
4. Izmenjava informacij med nadzornimi organi2
Vsebinska izmenjava informacij med nadzornimi organi, pomembnih za oceno sposobnosti in primernosti osebe, poteka dvostransko, zunaj informacijskega sistema.
5. Zaupnost in varstvo osebnih podatkov
Pri vnašanju podatkov v informacijski sistem oziroma izmenjavi podatkov Agencija ves čas zagotavlja spoštovanje sektorskih in nacionalnih predpisov glede zaupnosti podatkov in varstva osebnih podatkov. Več informacij najdete na spletni strani Agencije pod zavihkom GDPR – Varstvo osebnih podatkov.
Več informacij glede obdelave osebnih podatkov v informacijskem sistemu, ki je bil ustanovljen na podlagi 31a člena ustanovnih aktov ESAs, je dostopno na: https://www.eiopa.europa.eu/publications/joint-guidelines-exchange-information-relevant-fit-and-proper-assessments_en 

                                                                                                mag. Gorazd Čibej
                                                                                                         direktor
Poslano:
· za objavo na spletni strani Agencije,
· v zbirko dokumentarnega gradiva.

